ตลาดป่วน ก๊วนทามาโกะ

***ตลาดป่วน ก๊วนทามาโกะ*** (; ) คือ การ์ตูนแอนิเมชั่นเวอร์ชันโทรทัศน์ของประเทศญี่ปุ่น ซึ่งผลิตโดย บริษัท เกียวโตแอนิเมชัน กำกับโดย ยามาดะ นาโอโกะ โดยการ์ตูนเรื่องนี้ ได้ออกฉายในประเทศญี่ปุ่นตั้งแต่วันที่  10 มกราคม จนกระทั่งถึงวันที่  28 มีนาคม 2556 ภาคต่อของเรื่องในฉบับภาพยนตร์ที่มีชื่อว่า *ทามาโกะ เลิฟ สตอรี่* ออกฉายครั้งแรกที่ประเทศญี่ปุ่นในวันที่ 26 เมษายน 2557 ส่วนที่ประเทศไทยออกฉายครั้งแรกในปี 14 กุมภาพันธ์ พ.ศ. 2558 และได้ออกฉายอีกครั้งเป็นรอบการกุศลในวันที่ 18 สิงหาคม 2562 ณ โรงภาพยนตร์ เอส เอฟ ซีเนม่า เอ็มบีเค
## เนื้อเรื่อง
**คิตะชิราคาวะ ทามาโกะ** พี่สาวคนโตของครอบครัวร้านขายโมจิที่ชื่อว่า ทามา-ยะ โมจิ ในย่านการค้า อุซางิยามะ () และแล้ววันหนึ่งเธอได้ไปพบกับนกประหลาดที่สามารถพูดได้ในร้านขายดอกไม้ ที่ชื่อว่า เดร่า โมจิมัตซุย 
ซึ่งกำลังตามหาคู่แต่งงานของเจ้าชายที่เป็นนายของเขา แต่หลังจากที่เขาได้เข้ามาอาศัยในร้านโมจิ เขารับประทานโมจิมากไปจนอ้วนกลม และมีความจำเป็นต้องอยู่ที่ร้านโมจิของตระกูลคิตะชิราคาวะต่อไป ซึ่งเรื่องนี้จะนำเสนอเรื่องราวมากมายที่เกิดขึ้นภายในย่านการค้า อุซากิยามะ และเหล่าเพื่อน ๆ ครอบครัว ของ ทามาโกะ รวมไปถึง นกประหลาดตัวนี้ด้วย

## ตัวละคร
### ตัวละครหลัก

;คิตะชิราคาวะ ทามาโกะ
:()
: *ให้เสียงโดย:*  อายะ ซูซากิ,  วิภาดา จตุยศพร, มาร์กาเร็ต แม็คโดนัลด์
:เป็นตัวละครในการดำเนินเรื่องหลักของการ์ตูนแอนิเมชั่นเรื่องนี้ ทามาโกะเรียนอยู่ในโรงเรียนมัธยมปลาย ชั้นปีที่ 1  ครอบครัวของเธอเปิดกิจการร้านขายโมจิ ชื่อร้าน ทามา-ยะ นิสัยสนุกไปกับทุกเรื่องและดูจะซื่อบื้อ ไม่ทันคนอื่นในบางครั้ง ในโรงเรียน เธอเข้าร่วมชมรมบาตองกับเพื่อน ๆ ของเธอ คือ คันนะ และ มิโดริ  เธอช่วยกิจการในครอบครัว และมักจะผลิตโมจิรูปแบบใหม่ ๆ ออกมาเสมอ  วันเกิดของเธอนั้นตรงกับวันสิ้นปี ซึ่งช่วงนั้น ย่านการค้ายุ่งเหยิงทำให้วันเกิดของเธอมักเป็นวันที่ถูกลืม  ทามาโกะมีมนุษยสัมพันธ์ดีมาก และทักทายเจ้าของร้านในย่านการค้า ทำให้เธอเป็นที่รู้จักในย่านการค้าเป็นอย่างมาก , เธอว่ายน้ำไม่เป็น และไม่รู้ว่า โอจิ โมจิโซ กำลังหลงรักเธออยู่

;เดร่า โมจิมัตซึย
:()
:ให้เสียงโดย :  ทากุมิ ยามาซากิ
:เดร่าเป็นนกซึ่งเป็นข้าราชสำนักบนเกาะเขตร้อนแห่งหนึ่ง แต่พูดภาษาญี่ปุ่นได้ เขาออกเดินทางตามหาคู่ให้เจ้าชายแห่งเกาะนั้น แต่หลังจากที่เข้ามาอยู่ในบ้านของทามาโกะ ทามาโกะให้เขารับประทานโมจิจนอ้วนกลม จึงเขาบินไม่คล่อง และจำเป็นต้องอยู่ที่นี่ต่อไป ครอบครัวทามาโกะเรียกเขาว่า "เจ้านก" () ส่วนทามาโกะเรียก "เดร่าจัง" () แต่ไม่มีใครเรียกเขาด้วยนามสกุล เพราะนามสกุลของเขาออกเสียงคล้ายกับ "โมจิมัตซุย" () เขาชอบทำตัวเป็นที่ปรึกษาด้านความรัก บางครั้ง โมจิโซกับมิโดริก็มักมาขอคำปรึกษา เพราะทั้งสองคนชอบทามาโกะเหมือนกัน ร่างกายของเขามีระบบติดต่อสื่อสารกับเจ้าชาย และสามารถถ่ายทอดภาพเคลื่อนไหวได้คล้าย ๆ กับ เครื่องฉายภาพ (projector) เขาหลงรักชิโอริ

;โทคิวะ มิโดริ
:() 
:ให้เสียงโดย :  ยูกิ คาเนโกะ , จูเลียต ซิมมอนส์
:เพื่อนสมัยเด็กและเพื่อนร่วมห้องของทามาโกะ เป็นประธานชมรมบาตอง ซึ่งมีทามาโกะ และ คันนะเป็นสมาชิกอยู่ ปู่ของเธอเปิดร้านขายของเล่นในย่านการค้า ที่ชื่อว่า โทคิวะ-โดะ เธอรู้จักทามาโกะตั้งแต่อยู่ชั้นประถมปีที่ 4 และแอบชอบทามาโกะ

;มากิโนะ คันนะ
:
:ให้เสียงโดย :  จูริ นางัตสึมะ,  อรุณี นันทิวาส
:เพื่อนของทามาโกะและมิโดริ เรียนอยู่ชั้นเดียวกันกับพวกเธอ และเป็นสมาชิกของชมรมบาตอง เธอเป็นลูกสาวของช่างไม้ ในย่านการค้าเดียวกันกับทามาโกะ และครอบครัว นิสัยของเธอเป็นคนที่ค่อนข้างผ่อนคลาย และทิ้งทุกอย่างไว้ข้างหลังเสมอ

;อาสะกิริ ชิโอริ
:
:ให้เสียงโดย :  ยูริเอะ ยามาชิตะ
:ชิโอริเป็นเพื่อนร่วมชั้นคนหนึ่งของทามาโกะ เป็นสมาชิกของชมรมแบตมินตัน เธอมีบุคลิกที่ดูเรียนเก่ง ดูเท่ จริงจัง และ เยือกเย็น แต่จริงๆ แล้วที่เธอมีลักษณะเช่นนั้นเพราะเธอเป็นคนพูดน้อยและไม่ค่อยกล้าพูดมากเท่าไร เพราะเป็นคนขี้อาย ดังนั้นเธอจึงไม่ค่อยมีเพื่อน แต่เธอก็ยอมเปิดใจกับทามาโกะและได้เป็นเพื่อนกัน  เดร่าหลงชอบเธออยู่

;โอจิ โมจิโซ
:()
:ให้เสียงโดย :  อัตสึชิ ทามารุ
:เพื่อนสมัยเด็กของทามาโกะ ครอบครัวของเขาทำร้านโมจิเช่นเดียวกันกับทามาโกะ ซึ่งอยู่ตรงข้ามกัน นับเป็นคู่แข่งทางการค้าซึ่งกันและกัน ร้านของเขาเดิมทีชื่อ โอจิยะ แต่ได้เปลี่ยนชื่อเป็น "ไรซ์เค้ก โอ!เช่" (Ricecake Oh!Zee) พ่อของเขาและพ่อของทามาโกะไม่ลงรอยกันเนื่องจากเป็นคู่แข่งทางการค้า และไม่ยอมสนิทสนมซึ่งกันและกันเพราะกลัวว่าจะโดนขโมยสูตร โมจิโซแอบรักทามาโกะอยู่ แต่ไม่ยอมบอกเธอ เขาเกิดวันที่ 10 ตุลาคม

### ครอบครัวคิตะชิราคาวะ
;คิตะชิราคาวะ อังโกะ
:()
:ให้เสียงโดย :  รินะ ฮิดากะ
:น้องสาวของทามาโกะ เรียนอยู่ชั้นประถมศึกษาปีที่ 4 เธอไม่ค่อยชอบร้านโมจิสักเท่าไหร่ และเป็นคนที่จริงจังกับแฟชั่นมาก เธอไม่ชอบให้ใครเรียกเธอว่า "อังโกะ" แต่ให้เรียกว่า "อัง" แทน เนื่องจากเธอรู้สึกว่าชื่อ "อังโกะ" ทำให้เธอดูเด็ก ชื่อของเธอมาจากชื่อของขนมถั่วแดง

;คิตะชิราคาวะ มาเมะได
:()
:ให้เสียงโดย :  เคจิ ฟูจิวาระ
: พ่อของทามาโกะและอังโกะ ทำงานอยู่ในร้านโมจิของครอบครัว และไม่ค่อยถูกกันกับ โอจิ โกเฮ เจ้าของร้านโมจิฝั่งตรงข้าม ซึ่งคู่แข่งทางการค้าของเขา เขาเป็นพวกอนุรักษนิยม และเชื่อว่าโมจิแบบดั้งเดิมเป็นโมจิที่ดีที่สุด

;คิตะชิราคาวะ ฟุคุ
:()
: ให้เสียงโดย :  โทโมมิจิ นิชิมูระ
: ปู่ของทามาโกะและอังโกะ ทำงานอยู่ในร้านโมจิของครอบครัว เป็นคนที่ค่อนข้างสบาย ๆ ไม่เคร่งครัดเหมือนมาเมะไดเท่าไรนัก และยังรักหลานสองคนมาก และเมื่อรวมชื่อของเขากับลูกชาย นั้นหมายถึง มาเมะไดฟุกุ ซึ่งเป็นโมจิชนิดหนึ่ง

;คิตะชิราคาวะ ฮินาโกะ
:()
: ให้เสียงโดย :  โยโกะ ฮิกาสะ
: แม่ของทามาโกะและอังโกะ ซึ่งล่วงลับไปแล้ว ปรากฏตัวในความทรงจำของมาเมะได

### ย่านการค้าอุซางิยามะ
;โอจิ โกเฮ
:()
: ให้เสียงโดย :  ฟูมิฮิโกะ ทาจิกิ
: พ่อของโมจิโซ และเจ้าของร้าน "ไรซ์เค้ก โอ!เช่" (Ricecake Oh!Zee) ที่เป็นคู่แข่งทางการตลาดของมาเมะได แม้จะมีเรื่องกับมาเมะไดบ่อยครั้ง แต่ก็มีความเอ็นดูทามาโกะเหมือนลูกหลาน เป็นคนที่ชอบดัดแปลงโมจิให้เข้ากับเทศกาลต่าง  ๆ ซึ่งตรงข้ามกับแนวคิดอนุรักษนิยมอย่างมาเมะไดโดยสิ้นเชิง

;โอจิ มิจิโกะ
:()
: ให้เสียงโดย :  ซัตสึกิ ยูกิโนะ
: แม่ของโมจิโซ ทำงานอยู่ในร้าน "ไรซ์เค้ก โอ!เช่" (Ricecake Oh!Zee)  ซึ่งเป็นของสามี เธอมีบทบาทในเรื่องค่อนข้างน้อย

;ฮานะเสะ คาโอรุ
:()
: ให้เสียงโดย :  ไดซูเกะ โอโนะ
: ช่างจัดดอกไม้และเจ้าของร้านขายดอกไม้ในย่านการค้าอุซางิยามะ  บุคลิกเรียบร้อย และไว้ผมยาว แท้จริงแล้วเขาเป็นกระเทย

;ยาโอบิ คุนิโอะ
:()
: ให้เสียงโดย :  โคจิ สึจิตานิ
: เจ้าของร้านแผ่นเสียงและร้านกาแฟในย่านการค้าอุซางิยามะ มีบุคลิกค่อนข้างเชื่องช้าและหลงไหลไปกับเสียงเพลง ในสมัยหนุ่ม  ๆ เขาเคยตั้งวงดนตรีร่วมกันกับมาเมะได

;ยูโมโตะ โชจิ
:()
: ให้เสียงโดย :  เคียวเซ สึกูอิ
: พ่อของซายูริ และเจ้าของโรงอาบน้ำในย่านการค้าอุซางิยามะ

;ยูโมโตะ ซายูริ
:()
: ให้เสียงโดย :  จุงโกะ อิวาโอะ
: เป็นลูกสาวของโชจิ และช่วยพ่อทำงานในโรงอาบน้ำในย่านการค้าอุซางิยามะเสมอๆ

### ตัวละครอื่น
;เมชา โมจิมัตซึย
:()
: ให้เสียงโดย :  ฮิโระ ชิโมโนะ
: เจ้าชายจากเกาะทางใต้ที่เดร่าจากมา เขาติดต่อสื่อสารกับเดร่าผ่านดวงตาโปรเจกเตอร์ ในตอนสุดท้ายเขาเดินทางมายังย่านการค้าอุซางิยามะ เพื่อรับตัวเดร่า และ ชอย กลับไป

;ชอย โมจิมัตซึย
:()
: ให้เสียงโดย :  ยูริ ยามาโอกะ
: ชอยเป็นนักทำนายอนาคตที่มาจากเกาะทางใต้ เธอมาเพื่อตรวจสอบว่าเดร่าได้ปฏิบัติหน้าที่ในการค้นหาเจ้าสาวให้กับเจ้าชายหรือไม่ แต่ในที่สุดเธอก็ต้องพักอยู่กับครอบครัวของทามาโกะ เพื่อซ่อมแซมระบบการติดต่อสื่อสารของเดร่า เธอเชื่อว่าทามาโกะเป็นผู้ที่เหมาะสมจะเป็นเจ้าสาวของเจ้าชายเมชา  เพราะได้เห็นไฝบริเวณใต้คอของทามาโกะ  เธอมีความมุ่งมันที่จะหาเจ้าสาวให้เจ้าชายมาก ทั้ง ๆ ที่เธอก็แอบหลงรักเจ้าชายอยู่

## ผลิตภัณฑ์
### อนิเมะ

### นิยาย
นิยายนั้นมีชื่อว่า **ทามาโกะมาร์เก็ต** เขียนโดย มุตสึกิ อิจิโนเสะ และวาดภาพประกอบโดย ยูกิโกะ โฮริงูจิ จัดพิมพ์โดย เกียวโตแอนิเมชัน วางจำหน่ายเมื่อวันที่ 8 เมษายน 2556 
## อ้างอิง

## แหล่งข้อมูลอื่น
* 
*

หมวดหมู่:อนิเมะที่ออกฉายในปี พ.ศ. 2556
หมวดหมู่:อนิเมะที่ออกฉายในปี พ.ศ. 2555
หมวดหมู่:ภาพยนตร์อนิเมะที่ออกฉายในปี พ.ศ. 2557
หมวดหมู่:รายการโทรทัศน์ของโตเกียวเอ็มเอ็กซ์